הבום הגדול

## עלילה

גור ואוח מנסים לשחזר את הבום הגדול כדי שהעולם ישתנה והם היו מקובלים ויפים.

מספר סצנות: **3.**

זמן: 6:13 דקות.

**גור**: דג?

**אוח**: לא.

**גור**: הר?

**אוח**: לא.

**גור**: יש!

**אוח**: לא לא לא, אין "יש" בתשבצים.

**גור**: לא, אתה לא מבין, מצאתי את הפתרון לכל מצוקותינו עלי אדמות. "העולם נברא כתוצאה מהבום הגדול".

**אוח**: גור, אני מדבר איתך על מילת שלילה מאונך, ואתה מבמבם לי?

**גור**: אוף, אתה לא מביך, אם נוכל לשחזר את הבום הגדול, אתה יודע מה זה אומר? זה אומר שנוכל לברוא את העולם מחדש, ואז הוא יהיה משהו אחר.

**אוח**: אבל מה יצא לנו מזה?

**גור**: מה, מה יצא לנו מזה? מה קרה לך? אם העולם ישתנה, זאת אומרת שגם אנחנו נשתנה, ואז נהפוך מילדים לא מקובלים מינוס, לשדרוג מוצלח של דני מלך הכיתה.

**אוח**: הבנתי, נדלקתי, קניתי, מכרתי, נגעתי, שברתי, שילמתי. תן לי בבום, בום-מן.

**גור**: אוקיי, עכשיו מה שצריך זה רק לייצר את הבום.

**אוח**: אתה חושב שזה יהיה בום מספיק גדול?

**גור**: כשהכרתי אותך חשבתי שחבל שהכרתי אותך? מנסים.

**אוח**: טוב, הצלחות עליך שמשון. אנחנו נוגעים בזוהר, לעצום עיניים ולקום לעולם טוב יותר, "no more wars, no more בלינצ'ס"

**גור**: אוח. אחת, שתיים, שלוש…

**אוח**: נו, השתנית?

**גור**: פנימית או חיצונית?

**אוח**: חיצונית אני רואה שאין שיפור בנזק, מה עם הפנימיות?

**גור**: כואב לי באוזן התיכונה.

**גור**: טוב, דו"ח מעבדה מספר אחד, צריך עוזר. ששון!

**אוח**: אין פה ששון.

**גור**: יש יש, ששון זה העוזר הבלתי נראה שלי, תכירו. אוח, ששון. ששון, אוח.

**אוח**: כן, שלום, נעים מאוד, טוב מאוד לראות אותך, זאת אומרת לא לראות אותך.

**גור**: למה אתה מנער לו את חבל הטבור?

**אוח**: אה, חשבתי שזה היד שלו…

**גור**: חשבת מה חשבת, חדל קשקשת.

**גור**: ששון, תרשום, בניסוי מעבדה מספר אחד, פוצצה שקית, ברם, הבום הגדול היה מה זה קטן. מסקנות, א', לפטר את ששון, ב', צריך לייצר בום יותר גדול. ששון, הכן ניסוי מספר שתיים.

**גור**: כולם עם כפפות?

**אוח**: כולם, חוץ מששון.

**גור**: למה ששון בלי כפפות?

**אוח**: ששון ברדקיסט.

**גור**: תגיד לששון שירשום על הבוקר, הערה פלאס בירור.

**אוח**: ששון, תרשום.

**גור**: ולניסוי. אני מכה בגונג, ואז אנחנו הולכים ומתחבאים מאחורי הספה.

**אוח**: כן. ומה עם ששון?

**גור**: ששון, שישאר ליד הגונג. אני סופר שלוש.

**אוח**: רגע אתה סופר משלוש, או עד שלוש?

**גור**: ששון, תוריק עליו.

**אוח**: לא לא, בסדר, אני מוכן.

**גור**: אז אני סופר, אחת, שתיים, שלוש.

**גור**: חלו שינויים?

**אוח**: ששון נעלם.

**גור**: ואיך אני נראה?

**אוח**: אתה עדיין מכוער.

**גור**: מסקנות ניסוי ב', אני כישלון, כישלון, כישלון, כישלון, כישלון…

**אוח**: עצור הכל, מתגנב אליי רעיון.

**גור**: כמה?

**אוח**: נשב, נדבר.

**גור**: אנחנו כבר יושבים ומדברים.

**אוח**: שבעולם החדש אחרי הבום הגדול, אני אהיה החבר של טלי הוד.

**גור**: ומה אני אהיה?

**אוח**: אתה תהיה החבר של הדודה של הנהג של "אוף שימחעס".

**גור**: סגור. מה הרעיון?

**אוח**: שים לב, כדי ליצור בום ממש גדול אנחנו צריכים הרבה אנשים שיעשו ביחד רעש.

**אוח**: עכשיו, מה אין לנו?

**גור**: חברים.

**אוח**: יפה מאוד. לעומת זאת, מה יש לנו?

**גור**: חצ'קונים.

**אוח**: נכון, מה עוד יש לנו?

**גור**: עוד חצ'קונים.

**אוח**: גור, למה אתה תקוע? מה יש לנו שעושה רעש?

**גור**: חצ'קונים?

**אוח**: מגפון! מגפון, שים לב.

**אוח**: שכנים יקרים, מדברים מהעירייה, לקריאה שלי ולסימן שלי, כולם יוצאים מהחלונות וצועקים ביחד "בום".

**גור**: גדול!

**אוח**: אה, איזה רעיון?

**גור**: זה גדול.

**אוח**: מי שלא יעשה את זה, אנחנו נעלה לו את הארנונה, ונחרים לו את הכלב. שימו לב, כשאני מגיע לשלוש, כולם צועקים "בום".

**שכן**: סלח לי, אתה סופר משלוש או עד שלוש?

**אוח**: ששון, תוריק עליו אחרי זה.

**אוח**: אחת, שתיים, שלוש.

**כל השכנים**: בום.

**גור**: הלו?

**טלי הוד**: שלום, זאת טלי הוד.

**גור**: וואו, אוח! העולם השתנה באמת, טלי הוד מתקשרת אליי באופן אישי.

**אוח**: מה?

**גור**: כן, איך אפשר לעזור לך?

**טלי הוד**: מי זה? הקרצייה? אוי ואבוי, איזו טעות, ניסיתי להתקשר לגדעון כץ, הילד המופנם והרגיש שאני מאוהבת בו. והטלפון שלו רשום בדיוק ליד הטלפונים שלכם.

**גור**: אה, יש לך גם את הטלפונים שלנו?

**טלי הוד**: כן, ורשום לידם "לא להתקשר למספרים האלה, בחיים" אז לא סליחה ולא ביי, ביי.

**גור**: נשים.

**אוח**: טוב, אז הבום הגדול לא הצליח, התקווה האחרונה שלי זה השתבץ.

**גור**: אתה רוצה שאני אעזור עם התשבץ?

**אוח**: כן, תעזור לי. גור, מה זה מילה עם שלוש אותיות, מאונך, עושה רעש גדול?

**גור**: בום.